open-index/open-wikipedia-markdown huggingface dataset:
Λαοδίκη (κόρη Αντίοχου Α΄)

Η **Λαοδίκη** ήταν μία πριγκίπισσα της ελληνιστικής περιόδου, μέλος της Δυναστείας των Σελευκιδών. Πατέρας της ήταν ο Αντίοχος Α', ο επονομαζόμενος «ο Σωτήρας», βασιλιάς κατά την περίοδο (281 – 261 π.Χ.), και μητέρα της η Στρατονίκη, κόρη του Μακεδόνα βασιλιά, Δημητρίου του Πολιορκητή.

## Δείτε Επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος

Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Αντέν Αμπντουλέ Οσμάν

Ο **Αντέν Αμπντουλέ Οσμάν Νταάρ ** (Aden Abdulle Osman Daar, στα σομαλικά: *Aaden Cabdulle Cismaan Daar (Aaden Cadde)*, αραβικά:عدن عبد الله عثمان دار ) ήταν Σομαλός πολιτικός, ο πρώτος Πρόεδρος της πατρίδας του.
## Πολιτική καριέρα
Γεννήθηκε στις 9 Δεκεμβρίου του 1908 στο Ογκαντέν. 
Όταν η χώρα του έγινε ανεξάρτητη, την 1η Ιουλίου του 1960, εξελέγη πρώτος Πρόεδρος. Ηττήθηκε στις προεδρικές εκλογές του 1967 από τον Αμπντιρασίντ Αλί Σερμάρκε. Η προεδρία του έλαβε τέλος στις 10 Ιουνίου του 1967.

Τα τελευταία χρόνια της ζωής του τα έζησε στα νότια της Σομαλίας και πέθανε στις 8 Ιουνίου του 2007, σε ηλικία 99 ετών. Το διεθνές αεροδρόμιο της Μογκαντίσου πήρε το όνομά του με απόφαση της προσωρινής ομοσπονδιακής κυβέρνησης, στη μνήμη του. Η κηδεία του έγινε με κρατική δαπάνη.

## Παραπομπές


## Εξωτερικοί σύνδεσμοι
* 

Αμπντουλε
Τενέα

[100px|thumb|Ο [κούρος της Τενέας]]
Η **Τενέα** ήταν αρχαία πόλη των Κορινθίων χτισμένη στην περιοχή που σήμερα βρίσκεται το χωριό Χιλιομόδι. Σύμφωνα με το μύθο οι πρώτοι κάτοικοι της Τενέας ήταν Τρώες αιχμάλωτοι στους οποίους ο Αγαμέμνονας επέτρεψε να χτίσουν μια νέα πόλη. Σύμφωνα με τον Βιργίλιο η Τενέα και η Ρώμη ήταν οι δύο πόλεις που ιδρύθηκαν από Τρώες φυγάδες μετά τον Τρωικό πόλεμο. Ο Παυσανίας αναφέρει πως στην Τενέα υπήρχε ιερό της Ειλειθυίας ενώ ο Στράβων αναφέρει πως στην Τενέα υπήρχε επίσης ιερό αφιερωμένο στον Απόλλωνα. Στην Τενέα έχει βρεθεί το περίφημο άγαλμα Κούρου του 6ου αιώνα π.Χ., γνωστό ως κούρος της Τενέας που φυλάσσεται στο μουσείο του Μονάχου. 

## Αρχαιολογικές έρευνες
Η πρώτη συστηματική αρχαιολογική έρευνα με στόχο τον εντοπισμό, την αποκάλυψη και την ανάδειξη της αρχαίας, ξεκίνησε το 2013, υπό τη διεύθυνση της Δρ. Έλενας Κόρκα και είναι γνωστή με το όνομα **[[Tenea Project]].** Πρόκειται για εγκεκριμένο ερευνητικό πρόγραμμα με φορέα υλοποίησης τη Διεύθυνση Προϊστορικών και Κλασικών Αρχαιοτήτων του Υπουργείου Πολιτισμού και Αθλητισμού. Αφορμή για την έναρξη του προγράμματος αποτελεί η αποκάλυψη μιας ολόλιθης σαρκοφάγου αρχαϊκών χρόνων, η οποία εντοπίστηκε το 1984 στη θέση Καμαρέτα Φανερωμένη. Η καλυπτήρια πλάκα της σαρκοφάγου, έφερε στην εσωτερική πλευρά της γραπτή σύνθεση αποτελούμενη από δύο αντωπούς λέοντες και ανθέμιο στο κέντρο, η οποία σήμερα εκτίθεται στο αρχαιολογικό μουσείο Κορίνθου. 

Από το 2013, έως σήμερα, το ερευνητικό πρόγραμμα έχει φέρει στο φως μεταξύ άλλων συστάδα αρχαϊκών τάφων, ρωμαϊκά ταφικά μνημεία, οργανωμένα νεκροταφεία ελληνιστικών και ρωμαϊκών χρόνων, ιδιωτικά και δημόσια κτήρια όπως λουτρό, χώροι εργαστηριακής και εμπορικής δραστηριότητας, πηγάδια και δεξαμενές.

## Παραπομπές


Κατηγορία:Πόλεις της αρχαίας Κορινθίας
Φίλα (κόρη Σελεύκου Α΄)

Η **Φίλα Β' ** ήταν πριγκίπισσα της Συρίας, μακεδονικής καταγωγής, που έζησε κατά την ελληνιστική περίοδο. Ήταν κόρη της Στρατονίκης της Συρίας και του βασιλιά των Σελευκιδών Σέλευκου Α' Νικάτωρος. 

Διετέλεσε βασίλισσα της Μακεδονίας στο πλευρό του Αντίγονου Β' Γονατά, αδερφού της μητέρας της. Αποτέλεσε τη μοναδική σύζυγο του βασιλιά και μαζί απέκτησαν το διάδοχό του Δημήτριο Β' τον Αιτωλικό. Ο γάμος τους το 276 π.Χ. ξεκίνησε μια μακροχρόνια περίοδο συμμαχίας ανάμεσα στους Σελευκίδες και τους Αντιγονίδες. 

Προς τιμήν της ιδρύθηκε η πόλη Φίλα στην νότια Πιερία. 

## Παραπομπές

## Δείτε επίσης
* Δυναστεία των Αντιγονιδών
* Δυναστεία των Σελευκιδών
* Μακεδονικό βασίλειο
* Ελληνιστική περίοδος

Κατηγορία:Δυναστεία των Αντιγονιδών
Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Μακεδονίας
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Τρικούπης (αποσαφήνιση)

Με την ονομασία **Τρικούπης** μπορεί να αναφέρονται:

## Πρόσωπα
* Απόστολος Τρικούπης, Έλληνας αγωνιστής της Επανάστασης του 1821.
* Θεμιστοκλής Τρικούπης (1807-1890), Έλληνας αγωνιστής της Επανάστασης του 1821 και στρατιωτικός.
* Ιωάννης Τρικούπης (1750-1824), Έλληνας αγωνιστής της Επανάστασης του 1821 και πολιτικός.
* Κωνσταντής Τρικούπης (θαν. 1825), Έλληνας [ναυτικός και αγωνιστής της Επανάστασης του 1821.
* Κωνσταντίνος Σ. Τρικούπης (1926-2002), Έλληνας πολιτικός, υφυπουργός και βουλευτής Αιτωλοακαρνανίας.
* Κωνσταντίνος Τρικούπης (1857-1922), Έλληνας στρατιωτικός και πολιτικός.
* Μάνθος Τρικούπης, Έλληνας αγωνιστής της Επανάστασης του 1821.
* Ματθαίος Τρικούπης, Έλληνας πολιτικός και προεστός Μεσολογγίου
* Νικόλαος Τρικούπης (1869-1956), Έλληνας στρατιωτικός.
* Σπυρίδων Τρικούπης (1788-1873), Έλληνας λόγιος και πολιτικός.
* Σπύρος Τρικούπης (1888-1945), Έλληνας πολιτικός και λογοτέχνης.
* Συμεών Τρικούπης (1753-1822), Έλληνας γιατρός και αγωνιστής της Επανάστασης του 1821.
* Χαρίλαος Τρικούπης (1832-1896), Έλληνας πρωθυπουργός.

## Παρώνυμα
* Γέφυρα Ρίου-Αντιρρίου «Χαρίλαος Τρικούπης», καλωδιακή γέφυρα που συνδέει τη Στερεά Ελλάδα με την Πελοπόννησο.

## Δείτε επίσης
* Οικογένεια Τρικούπη
* Τρικούπη (αποσαφήνιση)
* Κυβέρνηση Τρικούπη (αποσαφήνιση)
Τελικοί του ΝΒΑ

Οι **τελικοί του NBA** (αγγλικά: *NBA Finals*, προηγούμενη ονομασία: *NBA World Championship Series*) είναι μία σειρά αγώνων του πρωταθλήματος της Εθνικής Καλαθοσφαιρικής Ομοσπονδίας των ΗΠΑ (NBA). Ο πρώτος τελικός διεξήχθη το 1947. Από τότε, οι τελικοί διεξάγονται κάθε Ιούνιο και αντίπαλες ομάδες είναι η πρωταθλήτρια ομάδα από την Ανατολική Περιφέρεια με την πρωταθλήτρια από την Δυτική Περιφέρεια.  

Στη διάρκεια της περιόδου 1949–50, το πρωτάθλημα αποτελούνταν από τρεις κατηγορίες. Η νικήτρια των τελικών του NBA τιμάται κάθε φορά με το Larry O'Brien Championship Trophy που αντικατέστησε το Walter A. Brown Trophy το 1983. Μέχρι το 1986 η διοργάνωση είχε την ονομασία Παγκόσμιο Πρωτάθλημα Αμερικανικού Μπάσκετ.

Τη σεζόν 2019-20, οι τελικοί πραγματοποιήθηκαν τον Οκτώβριο στην φούσκα του Ορλάντο, κεκλεισμένων των θυρών, λόγω της πανδημίας του κορονοϊού.

Η νικήτρια ομάδα της σειράς λαμβάνει το Larry O'Brien Championship Trophy, το οποίο απονέμεται από τους Τελικούς του 1977 (από τους Τελικούς του 1947 έως τους Τελικούς του 1976, η νικήτρια ομάδα λάμβανε το Walter A. Brown Trophy).

Η τρέχουσα μορφή εντός και εκτός έδρας στους Τελικούς του NBA είναι 2–2–1–1–1 (η ομάδα με το καλύτερο ρεκόρ στην κανονική περίοδο αγωνίζεται στην έδρα της στους αγώνες 1, 2, 5 και 7), η οποία έχει χρησιμοποιηθεί στις χρονιές 1947 , 1948 , 1950, 1952, 1957, 1970, 1972, 1974 , 1976 , 1977, 1979, 1984  και από το 2014 και έπειτα. Παλαιότερα, ίσχυε η μορφή 2–3–2 (η ομάδα με το καλύτερο ρεκόρ αγωνιζόταν στην έδρα της στους αγώνες 1, 2, 6 και 7) κατά τα έτη 1949, 1953, 1955, 1985, 2013, καθώς και η μορφή 1–1–1–1–1–1–1 το 1956  και το 1971  και η μορφή 1–2–2–1–1 το 1975  και το 1978.

## Οι τελικοί

### BAA

### NBA

## Τίτλοι και συμμετοχές σε τελικούς

## Τίτλοι ανά περιφέρεια

## Παραπομπές


## Εξωτερικοί σύνδεσμοι
* 
* Οι μεγαλύτερες στιγμές των τελικών
Αλκαθάβα

thumb|250px|Η Αλκαζάμπα της Μάλαγα
Η **Αλκαθάβα** (***alcazaba***, από την αραβική: القصبة, al-qasbah 'φρούριο') είναι ένας τύπος μουσουλμανικού οχυρού της Ισπανίας.

Τέτοιου είδους οχυρού υπάρχουν σήμερα στην Αλμερία, την Αντεκέρα, την Μπαδαχόθ, τη Γρανάδα, το Γκουαδίξ, τη Μάλαγα και τη Μέριδα. Η αλκαθάβα της Γρανάδας είναι το παλαιότερο τμήμα της Αλάμπρα, ενώ της Αλμερία είναι η μεγαλύτερη της Ισπανίας.

Ανάλογα κτίσματα είναι τα αραβικά κάσμπαχ (*qasbah*) που βρίσκονται σε χώρες της Βόρειας Αφρικής. Παραπλήσια σημασία φέρουν και τα Casbah όπως ονομάστηκαν τα αλγερινά φρούρια από τους Γάλλους.

Η λέξη αλκαθάβα συχνά συγχέεται με την λέξη αλκάθαρ, η οποία έχει την ετυμολογία της στην αραβική λέξη *al-qasr* που σημαίνει κάστρο.

## Εξωτερικοί σύνδεσμοι

* Παρουσίαση της Αλκαθάβα της Γρανάδας
* Η Αλκαθάβα της Μάλαγα

Κατηγορία:Ισλαμική αρχιτεκτονική
Κατηγορία:Κτίρια και κατασκευές στην Ισπανία
Κατηγορία:Οχυρώσεις στην Ισπανία
Κατηγορία:Ανδαλουσία
Σημαία της Κόστα Ρίκα

[right|thumb|250px|[Αρχείο:FIAV 010010.svg|23px Κρατική σημαία και έμβλημα, λόγος: 3:5]]
[right|thumb|250px|[Αρχείο:FIAV 100100.svg|20px Πολιτική σημαία και έμβλημα, λόγος: 2:3]]
Η **[[σημαία]] της [[Κόστα Ρίκα]]** καθιερώθηκε επίσημα στις 27 Νοεμβρίου του 1906. Το οριζόντιο σχέδιό της, με τα χρώματα μπλε, άσπρο και κόκκινο ήταν ήδη σε χρήση από το 1848, όταν η χώρα αποχώρησε από την Ομοσπονδιακή Δημοκρατία της Κεντρικής Αμερικής.

Η κρατική σημαία περιέχει το Εθνόσημο της Κόστα Ρίκα, ενώ η σημαία των πολιτών το παραλείπει.

Το γαλάζιο χρώμα συμβολίζει τον ουρανό, τις ευκαιρίες, τον ιδεαλισμό και την επιμονή. Το λευκό χρώμα αντιπροσωπεύει την ειρήνη, τη σοφία και την ευτυχία, ενώ το κόκκινο σημαίνει το αίμα που χύθηκε για την ανεξαρτησία, όπως επίσης και τη θέρμη και γενναιοδωρία των κατοίκων. Οι λωρίδες είναι σε αναλογία 1:1:2:1:1. 

Η σημαία της αμερικανικής χώρας είναι παρόμοια επίσης με τη Σημαία της Ταϊλάνδης.

## Ιστορικές σημαίες

File:Flag of Costa Rica (1821-1823).svg|1821 – 6 Ιουνίου 1823
File:Flag of Costa Rica (1823-1824).svg|1823 – 4 Μαρτίου 1824
File:Flag of the United Provinces of Central America.svg|4 Μαρτίου– 2 Νοεμβρίου 1824
File:Flag of Costa Rica (1824).svg|2 Νοεμβρίου – 22 Νοεμβρίου 1824
File:Flag of Costa Rica (1824-1840).svg|22 Νοεμβρίου 1824 – 15 Νοεμβρίου 1840
File:Flag of Costa Rica (1840-1842).svg|21 Απριλίου 1840 – 20 Απριλίου 1842
File:Flag of Costa Rica (1842-1848).svg|Σεπτέμβριος 1842 – 12 Νοεμβρίου 1848
File:Flag of Costa Rica (1848-1906).svg|12 Νοεμβρίου 1848 – 27 Νοεμβρίου 1906


## Εξωτερικοί σύνδεσμοι

* Σημαίες του Κόσμου: Κόστα Ρίκα.

Κοστα Ρικα
Κατηγορία:Εθνικά σύμβολα της Κόστα Ρίκα
Εθνόσημο της Κόστα Ρίκα

right|thumb|180px|Το εθνόσημο της χώρας από τις 5 Μαΐου 1998
**Το εθνόσημο της [[Κόστα Ρίκα]]** περιγράφει με απλό τρόπο τη χώρα. Τα δύο πλοία σε κάθε μεριά συμβολίζουν την Καραϊβική Θάλασσα και τον Ειρηνικό Ωκεανό, εκ των οποίων και τα δύο συνορεύουν με τη χώρα. Τα πλεούμενα αντιπροσωπεύουν επίσης τη ναυτική παράδοση του κράτους. Τα τρία βουνά συμβολίζουν τις τρεις κύριες κορυφές της Κόστα Ρίκας και επίσης τη σχέση τους με τη θάλασσα. Το σύγχρονο εθνόσημο έχει επάνω του επτά αστέρια, όσες είναι και οι επαρχίες της χώρας. Στις άκρες υπάρχουν μικρές χρυσές χάντρες, σύμβολα του καφέ της Κόστα Ρίκα, ο οποίος επί μακρό χρονικό διάστημα ήταν το κύριο εξαγώγιμο προϊόν. Το χρυσό χρώμα έχει σχέση με το χαρακτηρισμό «Η Χάντρα του Χρυσού», («*El Grano de Oro*») για τον καφέ. 

Το όνομα της χώρας αναγράφεται πάνω από το θυρεό και πιο πάνω βρίσκεται σε μπλε φόντο η φράση «*America Central*» (Κεντρική Αμερική).

## Εξωτερικοί σύνδεσμοι

* Το Διάταγμα για το εθνόσημο.

Κόστα Ρίκα
Κατηγορία:Εθνικά σύμβολα της Κόστα Ρίκα
Στρατονίκη της Καππαδοκίας

Η **Στρατονίκη** (3ος αιώνας π.Χ.) ήταν πριγκίπισσα της ελληνιστικής περιόδου, καταγόμενη από τον Οίκο των Σελευκιδών, βασιλέων της Συρίας. Μέσω διπλωματικού γάμου με τον ηγεμόνα Αριαράθη Γ' αποτέλεσε βασίλισσα του ανεξάρτητου κράτους της Μεγάλης Καππαδοκίας.

## Βιογραφικά στοιχεία
Πατέρας της Στρατονίκης ήταν ο Αντίοχος Β', ο επονομαζόμενος «ο Θεός», βασιλιάς της Συρίας κατά την περίοδο 261 – 246 π.Χ., και μητέρα της η Λαοδίκη, γνωστή για την εμπλοκή της στα γεγονότα που οδήγησαν στην έναρξη του Τρίτου Συριακού Πολέμου.

Ο ηγεμόνας της Καππαδοκίας, Αριαράμνης Β', φρόντισε να συσφύξει τους δεσμούς του οίκου του με τους Σελευκίδες, κανονίζοντας το 255 π.Χ. γάμο ανάμεσα στη Στρατονίκη και στον πρωτότοκό του, Αριαράθη Γ'. Οι Σελευκίδες, έχοντας εμπλακεί στο Δεύτερο Συριακό Πόλεμο (260 - 253 π.Χ.), είχαν κάθε συμφέρον να αναγνωρίσουν τη Μεγάλη Καππαδοκία την περίοδο αυτή ως ανεξάρτητο βασίλειο προκειμένου να εξασφαλίσουν τη συνεργασία της. Κατά μία εκδοχή την περίοδο αυτή πέρασε στους Αριαραθίδες η περιοχή της Καταονίας, ίσως ως προίκα της πριγκίπισας Στρατονίκης ή μέσω κατακτητικών πολέμων. Αξιοσημείωτο είναι το γεγονός ότι κατά τη διάρκεια της βασιλείας του Αριαράθη Γ' εμφανίζεται στην καππαδοκική νομισματοκοπία για πρώτη φορά ο βασιλικός τίτλος.

Κατά τη διαμάχη των δύο αδερφών της συζύγου του, Σέλευκου Β' του Καλλίνικου και Αντίοχου Ιέρακα για την εξουσία, ο Αριαράθης Γ' τάχθηκε με το μέρος του δεύτερου, βρίσκοντας πάτημα να επεκτείνει το βασίλειό του. Το ζευγάρι απέκτησε ένα γιο, ο οποίος διαδέχτηκε τον πατέρα του σε νηπιακή ηλικία, και έμεινε γνωστός ως Αριαράθης Δ' ο Ευσεβής.

## Χρονολόγιο

## Παραπομπές


## Δείτε επίσης
* Δυναστεία των Σελευκιδών
* Δυναστεία των Αριαραθιδών
* Αυτοκρατορία των Σελευκιδών
* Καππαδοκία
* Ελληνιστική περίοδος

## Βιβλιογραφία
* Beloch K.J., «Griechische Geschichte», 4. Bd. 2. Die Griechische Weltherrschaft, Berlin – Leipzig 1927
* Regling K., «Dynastenmünzen von Tyana, Morima und Anisa in Kappadokien», ZfN, 42, 1935, 1-23
* Seibert J., «Historische Beiträge zu den dynastischen Verbindungen in hellenistischer Zeit», Wiesbaden 1967, Historia Einzelschriften 10
* Simonetta Β., «The Coinage of the Cappadocian Kings», Fribourg 1977, Typos Monographien zur antiken Numismatik 2
* Will E., «Histoire Politique du Monde Hellénistique». 320-30 av. J.-C., 2, Nancy 1983
 
## Εξωτερικοί σύνδεσμοι
* 
* 

Κατηγορία:Δυναστεία των Σελευκιδών
Κατηγορία:Δυναστεία των Αριαραθιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Βασίλισσες και Πριγκίπισσες της Καππαδοκίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Άναντ Σατιανάντ

Ο **Σερ Άναντ Σατιανάντ** (*Sir Anand Satyanand*) είναι δικαστικός και υπηρέτησε ως Γενικός Κυβερνήτης της Νέας Ζηλανδίας από το 2006 ως το 2011.

## Βιογραφία
Γεννήθηκε στις 22 Ιουλίου 1944 στο Ώκλαντ. Εργάστηκε ως δικηγόρος επί 12 χρόνια και διετέλεσε δύο φορές Συνήγορος του Πολίτη στη χώρα του. Είναι παντρεμένος, με 3 παιδιά.

Αντικατέστησε τη Ντέιμ Σίλβια Καρτράιτ ως Γενικός Κυβερνήτης της Νέας Ζηλανδίας στις 23 Αυγούστου 2006. Έγινε ο πρώτος ασιατικής καταγωγής γενικός κυβερνήτης της χώρας. Το Νοέμβριο του 2006 ηγήθηκε πρωτοβουλίας με συνάντηση στην Ουέλινγκτον του πρωθυπουργού των Φίτζι και του Αρχηγού του Στρατού, προκειμένου να αποτραπεί πραξικόπημα στη νησιωτική χώρα. Ήταν η τελευταία διπλωματική πρωτοβουλία διεθνώς. Το πραξικόπημα στα Φίτζι ακολούθησε στις 5 Δεκεμβρίου της ίδιας χρονιάς. Στις 23 Αυγούστου 2011 η θητεία του τερματίστηκε και τον διαδέχθηκε στο αξίωμα του Γενικού Κυβερνήτη ο Τζέρι Ματεπαράε.

## Παραπομπές


## Εξωτερικοί σύνδεσμοι
* 
*  Βιογραφία
* 2006 Birthday Honours List at Government House, Wellington

Κατηγορία:Γενικοί Κυβερνήτες της Νέας Ζηλανδίας
Υβόν Σανσόν

Η **Υβόν Σανσόν** (*Yvonne Sanson*, Θεσσαλονίκη, 29 Αυγούστου 1925 – Μπολόνια, 23 Ιουλίου 2003) ήταν Ελληνίδα ηθοποιός, γνωστή από την εμφάνισή της στο πλευρό του Δημήτρη Χορν στην ταινία *[[Μια ζωή την έχουμε]]* (1958). Το πραγματικό της όνομα ήταν: **Φωτεινή Σαπουντζάκη**.

## Βιογραφία
Ήταν από Κωνσταντινοπολίτισσα μητέρα και Γάλλο ρωσικής καταγωγής πατέρα. Στα 17 της χρόνια πήγε για σπουδές στη Ρώμη και έκτοτε έζησε στην Ιταλία.

Το ντεμπούτο της στο σινεμά έγινε ουσιαστικά με την ταινία *Ο άγγελος της νύχτας.* Άλλες ταινίες που πρωταγωνίστησε ήταν *Το αντάλλαγμα της ντροπής* (1958), *Λευκή σάρκα, μαύρη ψυχή* (1961), *Ο κομφορμίστας* και πολλές ιταλικές δραματικές ταινίες. Επίσης, συμμετείχε στην ταινία *Θα μπορούσαμε να κάνουμε κάτι εμείς* (1972) του Κωστή Ζώη.

Τα τελευταία χρόνια της ζωής της τα πέρασε στη Μπολόνια κοντά στην κόρη της, Τζάνα, έχοντας σταματήσει τον κινηματογράφο.

## Φιλμογραφία

## Παραπομπές


## Εξωτερικοί σύνδεσμοι
*  Βιογραφικό της Υβόν Σανσόν (στα ιταλικά)
*

Κατηγορία:Ελληνίδες ηθοποιοί κινηματογράφου
Νέρων (Χαίντελ)

**Νέρων** (*Nero* or *Die durch Blut und Mord erlangte Liebe*) (HWV 2) ονομάζεται όπερα του Γκέοργκ Φρίντριχ Χαίντελ σε λιμπρέτο του Φρίντριχ Κρίστιαν Φόιστκινγκ. Η σύνθεση της όπερας ολοκληρώθηκε ταχύτατα στις αρχές του 1705. Το έργο ανέβηκε, μετά την επιτυχία της Αλμίρας, στις 25 Φεβρουαρίου του 1705 στο στο θέατρο του Gänsemarkt στο Αμβούργο.  Τον ρόλο του Νέρωνα ερμήνευσε ο Μάτεσον. Οι παραστάσεις σημείωσαν μεγάλη αποτυχία ενώ συνολικά έγιναν μόνο τρεις.
Η μουσική της όπερας, η οποία απότελούνταν σε ασυνήθηστα μεγάλο ποσοστό από μουσική μπαλέτου, έχει χαθεί. Το λιμπρέτο αναπτύσει την ζωή του ρωμαίου αυτοκράτορα Νέρωνα και αποτελείται από 25 άριες στα γερμανικά. Ο Γερμανός μουσικοκριτικός  Chrysander έχοντας διαβάσει το κείμενο 300 έργων όπερας από το Αμβούργο σχολίσε για το λιμπρέτο: «σε κανένα άλλο η ηλιθιότητα δεν φτάνει σε μεγαλύτερο βαθμό». Ενώ ο ίδιος ο Χαίντελ αναφέρθηκε σε αυτό: «Πώς μπορεί ένας μουσικός να συνθέσει καλή μουσική όταν δεν έχει καλά λόγια; Δεν υπάρχει ψυχή στην ποίηση, και είναι οδυνηρό να γράψεις μουσική για τέτοιο υλικό»

## Χαρακτήρες

## Παραπομπές


## Πηγές
* (σελ. 20)
* (σελ. 33)
* (σελ. 25)
* (σελ. 29)

Κατηγορία:Όπερες στη γερμανική γλώσσα
Κατηγορία:Όπερες του Γκέοργκ Φρίντριχ Χαίντελ
Λαγόρραχη Πιερίας

Η **Λαγόραχη** ή **Λαγόρραχη** (454 κάτοικοι) είναι χωριό του Νομού Πιερίας, που υπάγεται διοικητικά στο Δήμο Κατερίνης. Απέχει από την Κατερίνη 15 χιλιόμετρα. Η κύρια ασχολία των κατοίκων είναι η γεωργία (καπνά).

## Τοπική Κοινότητα
Η Λαγόρραχη αποτελεί, μαζί με το Μελιάδι (103 κάτοικοι) την **Τοπική Κοινότητα Λαγορράχης** με 557 κατοίκους συνολικό πληθυσμό, βασει της Απογραφής του 2011.

## Υποδομή
Στη Λαγόραχη υπάρχει εκτός των άλλων διθέσιο Δημοτικό Σχολείο και Πολιτιστικός και Αθλητικός Σύλλογος, με την ονομασία "Μέγας Αλέξανδρος".

Διαθέτει επίσης αγροτικό ιατρείο, με γιατρό που έρχεται κάθε εβδομάδα και η έδρα του συνεταιρισμού για τους αγρότες βρίσκεται στο Μοσχοπόταμο. Ο κεντρικός ναός είναι αφιερωμένος στην Αγία Άννα.

Ο Μορφωτικός και Πολιτιστικός Σύλλογος Λαγοράχης ιδρύθηκε το 1973. Ένα από τα έθιμα που επιβιώνουν ακόμα στο χωριό είναι και το κάψιμο της ρόκας (εργαλείου για το γνέσιμο), το οποίο γίνεται και σε γειτονικά χωριά, στην αυλή συνήθως του σχολείου και συνοδεύεται από χορούς και τραγούδια, με ευτράπελη διάθεση. Τα τελευταία χρόνια έγιναν εργασίες επέκτασης και βελτίωσης του αρδευτικού δικτύου. Επίσης, τα Φώτα λαμβάνουν χώρα καρναβαλικές εκδηλώσεις.

## Ιστορικά στοιχεία
Το χωριό οφείλει την ονομασία του στην περιοχή όπου ιδρύθηκε. Η περιοχή ονομάστηκε έτσι καθώς αρχικά ήταν άγονη και έβγαιναν πολύ συχνά λαγοί. Κάτοικοι από το Μοσχοπόταμο έφτιαξαν καλύβες και έπειτα γύρισαν στις εστίες τους, μετά τον Εμφύλιο Πόλεμο. Έτσι, οι κάτοικοι στη Λαγόρραχη είναι ντόπιοι, με καταγωγή από το Μοσχοπόταμο. Στις 19 Μαρτίου 1961 η Λαγόραχη μαζί με το Δέκατο Χιλιόμετρο (σημερινό Μοσχοχώρι) αναγνωρίστηκαν ως οικισμοί και προσαρτήθηκαν στην Κοινότητα Μοσχοποτάμου. Το 1963 η Λαγόραχη αναγνωρίστηκε ως Κοινότητα και το 1971 σε αυτήν προσαρτήθηκε και ο οικισμός Μελιάδι.

## Πηγές
*Μορφωτικός και Πολιτιστικός Σύλλογος Λαγοράχης

## Παραπομπές


Λαγόρραχη
Κατηγορία:Δήμος Κατερίνης
Αποστολική Εκκλησία του Χριστού

Η ** Αποστολική Εκκλησία του Χριστού** είναι μια ελληνική πεντηκοστιανή εκκλησία, μέλος του Πανελλήνιου Ευαγγελικού Σύνδεσμου. Έχει περίπου 600 μέλη και 10 εκκλησίες, σε όλη την Ελλάδα. Επίσκοπος είναι ο Αντώνιος Δημητριάδης, ο οποίος και ποιμαίνει την κεντρική εκκλησία στην οδό Δομοκού 14, κοντά στον σταθμό Λαρίσης στην Αθήνα.

Ιδρύθηκε το 1958 όταν ο ελληνοαμερικανός Θεόδωρος Νταίβης με την γυναίκα του Μαρία άρχισαν χριστιανικές συναθροίσεις στο σπίτι τους κι αργότερα σε αίθουσα της οδού Σοφοκλέους 47 στην Αθήνα. Από το 1974 και για τα επόμενα 46 έτη, μέχρι τον θάνατό του (26/1/2020), την ποίμανση της εκκλησίας είχε ο Γεώργιος Πατσαούρας. Η εκκλησία συνεργάζεται με την Διεθνή Εκκλησία του Τετραγωνικού Ευαγγελίου που έχει το κέντρο της στο Λος Άντζελες των Ηνωμένων Πολιτειών και διεθνώς αριθμεί 8 εκατομμύρια μέλη, σε 60,000 εκκλησίες που βρίσκονται σε 123 χώρες.

## Πεποιθήσεις
thumb|300px|left|Η Αποστολική Εκκλησία του Χριστού στην Αθήνα, μία από τις μεγαλύτερες τοπικές εκκλησίες της Πεντηκοστής στην Ελλάδα
* Θεοπνευστία της Αγίας Γραφής
* Αγία Τριάδα
* Ανθρώπινη πτώση από την τελειότητα
* Σχέδιο σωτηρίας που περιλάμβανε τον θάνατο του Ιησού Χριστού
* Σωτηρία μέσα από χάρη
* Δικαίωση μέσα από τη μετάνοια
* Αναγέννηση
* Καθημερινός αγιασμός, αύξηση και χριστιανική ζωή
* Βάπτισμα στο νερό, ως εξωτερικό σημάδι ενός εσωτερικού έργου
* Τέλεση του Δείπνου του Κυρίου, ως μνημόνευση του έργου του Ιησού Χριστού με τη συμβολική χρήση του άρτου και του οίνου
* Βάπτισμα του Αγίου Πνεύματος, με την συνοδεία της γλωσσολαλιάς
* Μέτρο και όχι θρησκευτικές ακρότητες
* Πίστη στη Θεία θεραπεία
* Αρπαγή της Εκκλησίας
* Ουράνιος προορισμός για όλους τους σεσωσμένους
* Ύπαρξη της Κόλασης
* Έμφαση στον ευαγγελισμό
* Συνεισφορές δεκάτων

## Υποσημειώσεις


## Εξωτερικοί σύνδεσμοι
* Αποστολική Εκκλησία του Χριστού Αθηνών
* Αποστολική Εκκλησία του Χριστού Ορχομενού
* Αποστολική Εκκλησία του Χριστού Κορίνθου
* Αποστολική Εκκλησία του Χριστού Χίου

Κατηγορία:Εκκλησίες της Πεντηκοστής
Κατηγορία:Χριστιανικά δόγματα
Ναυαρίνο Ι (αντιτορπιλικό)

Το **Ναυαρίνο Ι / H-23, 14, D-63** ήταν αντιτορπιλικό τύπου **'E**', πρώην *‘Η-23’*, πρώην *‘HMS ECHO’*.

Η ναυπήγηση του ξεκίνησε το 1933 στα ναυπηγεία ‘UK – Wm. Denny and Bros, Ltd Leven Shipyard, Dumbarton’. Η καθέλκυση του έγινε στις 16 Φεβρουαρίου 1934. Στην ενέργεια από τις 25/10/1934. Το πλοίο δόθηκε, επί δανεισμού, από το Αγγλικό Ναυτικό μετά το τέλος του Β’ Παγκοσμίου Πολέμου. Στις 05/04/1944 στη Μάλτα παρελήφθη από τον Αντιπλοίαρχο Χ. Νεόφυτο. Συμμετείχε σε συνοδείες νηοπομπών και στην αποβατική επιχείρηση στη Νότια Γαλλία. (Ημερολόγιο Πολέμου). Μετά το 1950 χρησιμοποιήθηκε για επίσημες μετακινήσεις της Βασιλικής οικογένειας. Τον Ιούνιο του 1952 συνόδευσε το Έλλη ΙΙ στην Κωνσταντινούπολη, κατά την επίσημη επίσκεψη του Β. Παύλου στην Τουρκία. Το 1956 επεστράφη στην Αγγλία.

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου
Έλια Καλλιγεράκη

Η **Έλια Καλλιγεράκη** (Αθήνα, 1947) είναι Ελληνίδα μοντέλο και ηθοποιός.

## Πρώιμα χρόνια
Η Καλλιγεράκη γεννήθηκε στην Αθήνα το 1947 από πατέρα Κρητικό και μητέρα Αιγυπτιώτισσα. Είναι ανιψιά του ηθοποιού Δήμου Σταρένιου.

Τελειώνοντας το σχολείο, τα πρωινά εργαζόταν ως δακτυλογράφος σε δικηγορικό γραφείο και τα απογεύματα φοιτούσε στη σχολή μανεκέν της Αντουανέτας Ροντοπούλου.

## Καριέρα

### Μόντελινγκ
Έλαβε μέρος στα Καλλιστεία και εξελέγη Σταρ Ελλάς 1967. Ταξίδεψε στο Μαϊάμι και συμμετείχε στο διαγωνισμό για τον τίτλο «Μις Υφήλιος», όπου κέρδισε μια θέση στην τελική δεκάδα αλλά και τον τίτλο «Μις Φωτογένεια». Εκεί, έκλεισε συμβόλαιο με την Comité Français De L'élégance (Γαλλική Επιτροπή Ομορφιάς) και περιόδευσε δουλεύοντας ως μοντέλο σε διάφορες χώρες της Ευρώπης.

### Σπουδές
Στη συνέχεια, γράφτηκε στη Δραματική Σχολή του Γρηγόρη Βαφιά ενώ παράλληλα εργάστηκε στο θέατρο με προσωρινή άδεια ασκήσεως επαγγέλματος. Επίσης παρουσίασε το πρόγραμμα σε ρεβύ πίστας στα κοσμικά κέντρα «Βράχος» στην Πλάκα και «Παγκόσμιο» στο Ελληνικό. Αποφοίτησε με άριστα από τη σχολή, ερμηνεύοντας τον ομώνυμο ρόλο στην *Αντιγόνη* του Ζαν Ανούιγ, σε σκηνοθεσία Κώστα Μπάκα.

### Θέατρο
Από το 1968 εργάστηκε στα θέατρα Εθνικού Κήπου, Βέμπο, Γκλόρια, Φλορίντα και Ρεξ. Ο Κώστας Πρετεντέρης την επέλεξε για έναν από τους πρωταγωνιστικούς ρόλους, στο ξεκίνημα της τηλεοπτικής σειράς *[[Η Γειτονιά μας (τηλεοπτική σειρά)|Η γειτονιά μας]]*, και ερμήνευσε τη Νόρα Κασανδρή. Μαζί με το Βάσο Δελακοβία (Βάσος Αδριανός) αποτέλεσαν το ρομαντικό ζευγάρι της "Γειτονιάς". Ταυτόχρονα εμφανίστηκε και σε άλλες τηλεοπτικές εκπομπές.

### Κινηματογράφος
Στον κινηματογράφο ξεκίνησε με τις ταινίες της Φίνος Φιλμ *[[Πανικός (ταινία, 1969)|Πανικός]]* του Σταύρου Τσιώλη και *[[Διακοπές στο Βιετνάμ]]* του Πάνου Γλυκοφρύδη. Στη συνέχεια συνεργάστηκε με την Καραγιάννης-Καρατζόπουλος στις ταινίες *Ένας τρελός, τρελός αεροπειρατής*, *[[Ο άνθρωπος που γύρισε από τη ζέστη]]*, *[[Τι 30, τι 40, τι 50]]* και *[[Τον αράπη κι αν τον πλένεις]]*.

## Προσωπική ζωή
Το 1974 εγκατέλειψε την καριέρα της για προσωπικούς λόγους. Εξακολούθησε να εργάζεται πίσω από την κάμερα μαζί με τον ηθοποιό και σκηνοθέτη Πέτρο Πανταζή, κάνοντας εκπομπές για την τηλεόραση και το ραδιόφωνο αλλά και εκφωνήσεις σε διαφημιστικά σποτ και ντοκιμαντέρ.

Το 1976 παντρεύτηκε με τον Πέτρο Πανταζή και το 1979 απέκτησαν το γιο τους. Έζησαν μαζί μακριά από τα φώτα της δημοσιότητας μέχρι το Δεκέμβριο του 2008, όταν ο Πανταζής απεβίωσε λόγω καρκίνου.

## Φιλμογραφία

## Παραπομπές


Κατηγορία:Ελληνίδες μοντέλα
Κατηγορία:Ελληνίδες ηθοποιοί κινηματογράφου
Κατηγορία:Νικήτριες Σταρ Ελλάς
Σαλαμίς ΙΙ (αντιτορπιλικό)

Το **Σαλαμίς ΙΙ / Η-77, D-78** ήταν αντιτορπιλικό τύπου Β, πρώην HMS *Boreas*. Η ναυπήγηση του πλοίου έγινε από το 1928 έως το 1929. Παρελήφθη στις 19 Μαρτίου 1944 στο Λίβερπουλ από το βρετανικό Ναυτικό. Στις 23 Απριλίου 1944 κατά τη διάρκεια σφοδρής καταιγίδας στον Ατλαντικό χάθηκε το πυροβόλο των 3" και μαζί του παρασύρθηκε και χάθηκε η ομοχειρία του (7 άνδρες). Επεστράφη το 1951 στο Βρετανικό Ναυτικό.

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου
Σαλαμίς Ι (θωρηκτό)

Το **Σαλαμίς** ήταν ένα μερικώς κατασκευασμένο θωρηκτό πλοίο που παραγγέλθηκε για το Ελληνικό Ναυτικό από το ναυπηγείο AG Vulcan στο Αμβούργο της Γερμανίας το 1912. Παραγγέλθηκε ως μέρος Πρόγραμμα επανεξοπλισμού του ελληνικού ναυτικού (συγχρόνως με την παραγγελία των 6 τορπιλοβόλων τύπου ‘ΑΙΓΛΗ’ (‘ΑΙΓΛΗ’, ‘ΑΛΚΥΟΝΗ’, ‘ΑΡΕΘΟΥΣΑ’, ‘ΔΑΦΝΗ’, ‘ΔΩΡΙΣ’ και ‘ΘΕΤΙΣ’) που αποσκοπούσε στον εκσυγχρονισμό του στόλου, ως απάντηση στην Οθωμανική ναυτική επέκταση μετά τον ελληνοτουρκικό πόλεμο του 1897. Το Σαλαμίς και πολλά άλλα θωρηκτά –από τα οποία κανένα δεν παραδόθηκε σε κανένα ναυτικό– αντιπροσώπευαν το αποκορύφωμα μιας ναυτικής κούρσας εξοπλισμών μεταξύ των δύο χωρών που είχε σημαντικές επιπτώσεις στον Α' Βαλκανικό Πόλεμο και τον Α' Παγκόσμιο Πόλεμο.

Το σκάφος θα είχε εκτόπισμα 13.000 τόνων, ταχύτητα: 21 κόμβους.  Ο oπλισμός του περιλάμβανε έξι πυροβόλα 14 ιντσών (356 mm) σε τρεις πυργίσκους με δυο πυροβόλα έκαστος. Οι εργασίες άρχισαν αμέσως, όμως το Δεκέμβριο του 1912 διατυπώθηκαν απόψεις από το περιβάλλον του Ναυτικού ότι θα έπρεπε να αποκτήσει ο Ελληνικός Στόλος ένα πραγματικό θωρηκτό τύπου ‘ΝΤΡΕΤΝΩΤ’ καθώς η Τουρκία είχε ήδη προχωρήσει σε ανάλογη παραγγελία δύο παρόμοιων πλοίων στην Αγγλία. Μετά από αυτό οι εργασίες στο ‘ΣΑΛΑΜΙΣ’ ανεστάλησαν και επανεκκινήθηκαν μετά από ριζικό επανασχεδιασμό του πλοίου. Το νέο πλοίο θα είχε εκτοπισμό 19.500 τόνους, με οπλισμό οκτώ πυροβόλων 14 ιντσών σε τέσσερις πυργίσκους. Το πλοίο έπρεπε να έχει τελική ταχύτητα 23 κόμβων (43 km/h, 26 mph), υψηλότερη από εκείνη των άλλων θωρηκτών της περιόδου. Κόστος κατασκευής: 1,693,000 λίρες. Οι εργασίες κατασκευής συνεχίστηκαν μέχρι τον Δεκέμβριο του 1914, τότε, τα Γερμανικά Ναυπηγεία έδωσαν προτεραιότητα στην εκτέλεση των παραγγελιών της Γερμανικής Κυβέρνησης, λόγω του Α'ΠΠ  – διέκοψαν αυτεπάγγελτα την κατασκευή του ‘ΣΑΛΑΜΙΣ’. Μετά το τέλος του πολέμου και με το Τουρκικό ναυτικό αποδεκατισμένο, η Ελλάδα δεν δέχτηκε να παραλάβει το σκαρί και έτσι τα ναυπηγεία κατέθεσαν αγωγή το 1923. Μετά από διαιτησία που ολοκληρώθηκε το 1932 η Ελλάδα πλήρωσε £30.000 επιπλέoν των £450.000 που είχε ως τότε πληρώσει για απλήρωτες εργασίες που είχαν γίνει και το πλοίο παρέμεινε ιδιοκτησία των ναυπηγείων. Το ποσό της προκαταβολής των 11.548.690 δραχμών χάθηκε.

Όσες εργασίες είχαν γίνει στο Θωρηκτό μέχρι τότε τελικά καταστράφηκαν, αφού διαλύθηκε έναντι της αξίας του ως μέταλλο στη Βρέμη την ίδια χρονιά. Παράλληλα είχαν υπάρξει κάποιες σκέψεις από την Γερμανική πλευρά να ολοκληρωθεί για το ανασυσταθέν Γερμανικό Π.Ν. με το όνομα ΤΙRPITZ.

Τα πυροβόλα του ΣΑΛΑΜΙΣ που είχαν κατασκευασθεί στις ΗΠΑ, πήγαν στη Μ.Βρετανία και εγκαταστάθηκαν σε Βρετανικά monitor της κλάσης "Abercrombie".

## Πηγές

* Conway's All the World's Fighting Ships 1906-1922
* Naval warfare, 1815-1914 (Lawrence Sondhaus) - σελίδα 220

## Εξωτερικοί Σύνδεσμοι
* Ελληνικό Πολεμικό Ναυτικό
* www.naval-history.net
* www.battleships-cruisers.co.uk

## Αναφορές και σημειώσεις


Κατηγορία:Ελληνικά θωρηκτά
Χρυσές Σφαίρες

Οι **Χρυσές Σφαίρες** (αγγλ. *Golden Globe Awards*) είναι κινηματογραφικά και τηλεοπτικά βραβεία που διοργανώνονται από το 1944 ετησίως στην Αμερική. 

Ο φορέας που διοργανώνει την εκδήλωση είναι η Ένωση Ανταποκριτών Ξένου Τύπου (*Hollywood Foreign Press Association*) του Χόλυγουντ, η οποία αποτελείται από δημοσιογράφους που διαμένουν στο Χόλυγουντ και αρθρογραφούν σε εφημερίδες και περιοδικά εκτός των Η.Π.Α. Είναι τα βραβεία που μαζί με αυτά του *[[Σωματείου των Ηθοποιών]]* (*[[Βραβεία Σωματείου Ηθοποιών]]*) κορυφώνουν το δρόμο προς τα Όσκαρ. Τα βραβεία ξεκίνησαν να μεταδίδονται από το τηλεοπτικό δίκτυο TBS και κατά καιρούς μεταδόθηκαν και από τα τρία μεγάλα τηλεοπτικά δίκτυα των Η.Π.Α. (ABC, CBS, NBC). Μετά το 1996 και την αποκλειστική συνεργασία με το τηλεοπτικό δίκτυο NBC η δημοφιλία τους αυξήθηκε με αποτέλεσμα να είναι αυτή τη στιγμή η τρίτη σε τηλεθέαση απονομή βραβείων πίσω από τα Όσκαρ και τα Γκράμι.

Οι Χρυσές Σφαίρες θεωρούνται από τα πιο σημαντικά κινηματογραφικά βραβεία και αποτελούν μεγάλη διάκριση για τους ηθοποιούς και τις ταινίες που κερδίζουν. Οι μεγάλες κινηματογραφικές εταιρείες παραγωγής χρησιμοποιούν τις υποψηφιότητες και τις διακρίσεις των ταινιών τους στις Χρυσές Σφαίρες στην εμπορική προώθηση των ταινιών.

## Κατηγορίες
**Κινηματογραφικά Βραβεία:**

*Καλύτερη Ταινία (Δράμα)
*Καλύτερη Ταινία (Κωμωδία ή Μιούζικαλ)
*Καλύτερη Ταινία (Κινουμένων Σχεδίων)
*Καλύτερη Σκηνοθεσία
*Α' Ανδρικός Ρόλος (Δράμα)
*Α' Ανδρικός Ρόλος (Κωμωδία ή Μιούζικαλ)
*Α' Γυναικείος Ρόλος (Δράμα)
*Α' Γυναικείος Ρόλος (Κωμωδία ή Μιούζικαλ)
*Β' Ανδρικός Ρόλος
*Β' Γυναικείος Ρόλος
*Καλύτερο Σενάριο
*Καλύτερη Πρωτότυπη Μουσική
*Καλύτερο Πρωτότυπο Τραγούδι
* Καλύτερη Ξενόγλωσση Ταινία
*Καλύτερη Ταινία Κινουμένων Σχεδίων
* Βραβείο Συνολικής Προσφοράς "Σέσιλ Ντε Μίλ"
* Κινηματογραφικό και Εισπρακτικό Επίτευγμα

**Τηλεοπτικά Βραβεία:** (από το 1956 και μετά)

*Καλύτερη Σειρά (Δράμα)
*Καλύτερη Σειρά (Κωμωδία ή Μιούζικαλ)
*Καλύτερη Μίνι Σειρά ή Τηλεταινία
*Α' Ανδρικός Ρόλος σε Σειρά (Δράμα)
*Α' Ανδρικός Ρόλος σε Σειρά (Κωμωδία ή Μιούζικαλ)
*Α' Ανδρικός Ρόλος (Μίνι Σειρά ή Τηλεταινία)
*Α' Γυναικείος Ρόλος σε Σειρά (Δράμα)
*Α' Γυναικείος Ρόλος σε Σειρά (Κωμωδία ή Μιούζικαλ)
*Α' Γυναικείος Ρόλος (Μίνι Σειρά ή Τηλεταινία)
*Β' Ανδρικός Ρόλος (Μίνι Σειρά ή Τηλεταινία)
*Β' Γυναικείος Ρόλος (Μίνι Σειρά ή Τηλεταινία)

## Εξωτερικοί σύνδεσμοι
* Ένωση Ανταποκριτών Ξένου Τύπου του Χόλυγουντ
* Λίστα με τα βραβεία στην IMDb 


Κατηγορία:Ιστορία και πολιτισμός του Χόλυγουντ
Ινδός ποταμός

[μικρογραφία|200px|Κοιλάδα απορροής του [Ινδός Ποταμός|Ινδού]]
thumb|200px|right|Ο Ινδός Ποταμός κοντά στο Skardu του Πακιστάν
Ο **Ινδός Ποταμός** (σανσκριτική και Χίντι: **सिन्धु**. περσικά: **Hindu**. Θιβετιανά:  **Sengge Chu**) είναι ο όγδοος μεγαλύτερος ποταμός της Ασίας , ο μακρύτερος και σημαντικότερος του Πακιστάν, του οποίου σχημάτιζε το φυσικό σύνορο με την Ινδία. Πηγάζει στο οροπέδιο του Θιβέτ κοντά στη Λίμνη Μανσαροβάρ, διαρρέει το Τζαμού και Κασμίρ, τη βορειοδυτική Ινδία και το Πακιστάν με κατεύθυνση προς τον νότο, όπου και χύνεται στην Αραβική Θάλασσα κοντά στη μεγάλη πόλη και λιμάνι Καράτσι. Το συνολικό του μήκος ανέρχεται στα 3.200 χιλιόμετρα. Η λεκάνη απορροής του Ινδού Ποταμού ξεπερνά το 1.165.000 τετρ.χιλιόμετρα, ενώ η μέση παροχή του φθάνει τα 6500 κυβικά μέτρα νερού ανά δευτερόλεπτο, αλλά παρουσίαζει πολύ μεγάλες ανισότητες κατά τη διάρκεια του έτους: μειώνεται πολύ τον χειμώνα και πλημμυρίζει τις όχθες κατά την εποχή των μουσώνων (Ιούλιος-Σεπτέμβριος).

Τροφοδοτούμενος αρχικά από παγετώνες, ο Ινδός περνά από δασικά οικοσυστήματα, πεδιάδες και ξηρές περιοχές. Ο Ινδός έχει 20 μεγάλους παραποτάμους και σχηματίζει μεγάλο δέλτα στις εκβολές του.

Τα νερά του Ινδού αποτελούν τον κυριότερο φυσικό πόρο για την οικονομία του Πακιστάν, ιδίως για τον «σιτοβολώνα» της επαρχίας Παντζάμπ, που παράγει την πλειονότητα των γεωργικών προϊόντων της χώρας και την επαρχία Σιντ. Συνιστούν επίσης την κυριότερη τροφοδοσία πόσιμου νερού στη χώρα.

Υπάρχουν ενδείξεις για μια σταθερή μετατόπιση της κοίτης του Ινδού Ποταμού από την προϊστορική εποχή μέχρι σήμερα έχει αποκλίνει προς τα δυτικά.

Κατηγορία:Ποταμοί της Ινδίας
Κατηγορία:Ποταμοί της Κίνας
Κατηγορία:Ποταμοί του Πακιστάν
Κατηγορία:Διεθνείς ποταμοί της Ασίας
Νίγηρας (ποταμός)

right|300px|thumb|Ο Νίγηρας Ποταμός στο Κουλικόρο.
Ο **Νίγηρας** είναι ο σημαντικότερος ποταμός της δυτικής Αφρικής, με μήκος περίπου στα 4.180 χιλιόμετρα. Η ροή του σχηματίζει ένα μεγάλο τόξο, που περνά από τα κράτη Γουινέα, Μάλι, Νίγηρα (κράτος που πήρε το όνομά του από τον ποταμό), από τα σύνορα του Μπενίν και τελικά από τη Νιγηρία, από όπου και χύνεται στον Κόλπο της Γουινέας (Ατλαντικός Ωκεανός) μετά από ένα εκτεταμένο ποτάμιο δέλτα. Ο Νίγηρας είναι ο τρίτος σε μήκος ποταμός ολόκληρης της Αφρικής (τον ξεπερνούν μόνο ο Νείλος και ο Κονγκό). Ο σημαντικότερος παραπόταμος του Νίγηρα είναι ο Μπενουέ.

Οι σημαντικότερες πόλεις κατά μήκος του Νίγηρα είναι το Σιγκουίρι (Γουινέα), το Μπαμακό, το Μόπτι, το Τιμπουκτού, το Σέγκου και το Γκάο (Μάλι), η Νιαμέ, το Λοκόα και το Ονίτσα (Νιγηρία).

## Παραπομπές


## Πηγές
* Reader, John: *Africa*, National Geographic Society, Ουάσινγκτον 2001, ISBN 0-620-25506-4
* Welcomme, R.L.: «The Niger River System», στο *The Ecology of River Systems* των Davies, B.R., Walker, K.F., Springer 1986, σσ. 9–60, ISBN 90-6193-540-7.

## Εξωτερικοί σύνδεσμοι
* 
* Βιβλιογραφία για υδάτινες πηγές και διεθνή νομοθεσία, Peace Palace Library

Κατηγορία:Ποταμοί της Αφρικής
Κατηγορία:Γεωγραφία του Νίγηρα
Κατηγορία:Γεωγραφία της Νιγηρίας
Απάμα (κόρη Αντίοχου Β΄)

Η **Απάμα** ήταν μία πριγκίπισσα της ελληνιστικής περιόδου, μέλος της Δυναστείας των Σελευκιδών. Πατέρας της ήταν ο Αντίοχος Β', ο επονομαζόμενος «ο Θεός», βασιλιάς κατά την περίοδο (261 – 246 π.Χ.), και μητέρα της η Λαοδίκη A', γνωστή για τη συμβολή της στα γεγονότα που οδήγησαν στην έναρξη του Τρίτου Συριακού Πολέμου.
Για την ζωή της δεν γνωρίζουμε κάτι περισσότερο.

## Δείτε Επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική Περίοδος

Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Αντίοχος (γιος Αντίοχου Β΄)

Ο **Αντίοχος** (251 - 246 π.Χ.), ήταν πρίγκιπας του ελληνιστικού κράτους των Σελευκιδών.  Ήταν γιος του βασιλιά Αντίοχου Β' του Θεού και της δεύτερης συζύγου του Βερενίκης, κόρης του φαραώ της Αιγύπτου Πτολεμαίου Β' του Φιλάδελφου και αδερφή του διαδόχου του Πτολεμαίου Γ' του Ευεργέτη.

Μετά τη λήξη του Β΄ Συριακού Πολέμου, που διεξήχθη ανάμεσα στον Πτολεμαίο Β' και τον Αντίοχο Β', υπέγραψαν ειρήνη, βασικός όρος της οποίας ήταν να αποπέμψει ο Αντίοχος Β' την πρώτη του σύζυγο, τη Λαοδίκη, και να νυμφευθεί την κόρη του Πτολεμαίου, Βερενίκη. Τελικά ο γάμος αυτός τελέστηκε το 252 π.Χ. και καρπός του ήταν η γέννηση του μικρού Αντίοχου τον επόμενο χρόνο. Σύμφωνα με τη συμφωνία των δύο ηγετών αυτός θα ήταν και ο διάδοχος του θρόνου των Σελευκιδών. 

Εν τω μεταξύ η έκπτωτη βασίλισσα, η  Λαοδίκη, με την οποία ο Αντίοχος Β' είχε ήδη πέντε παιδιά, διέμενε στην Κύζικο, σε εδάφη που της παραχώρησε ο βασιλιάς. Μετά τον απρόσμενο θάνατο του Πτολεμαίου Β' το 246 π.Χ. η κατάσταση άλλαξε δραστικά: ο Αντίοχος Β' αποκατέστησε τη Λαοδίκη στην παλιά της θέση, ενώ η Βερενίκη με τον πεντάχρονο γιο της καταφεύγουν στην Αντιόχεια.

Το καλοκαίρι του ίδιου χρόνου, πέθανε ξαφνικά και ο Αντίοχος Β', σύμφωνα μάλιστα με μερικούς μελετητές κατόπιν διαταγής της Λαοδίκης. Η τελευταία υποστήριξε πως λίγο πριν ξεψυχήσει όρισε διάδοχό του, όχι πλέον το μικρό Αντίοχο, αλλά τον πρωτότοκο γιο του από τη Λαοδίκη, τον Σέλευκο.

Τότε η Βερενίκη, για να προστατέψει τα δικαιώματα του γιου της, κάλεσε το νέο φαραώ της Αιγύπτου και αδερφό της, Πτολεμαίο Γ' να τη βοηθήσει. Εκείνος έσπευσε αμέσως, ωστόσο έφτασε αργά: μέχρι το τέλος του καλοκαιριού η Βερενίκη και ο Αντίοχος είχαν δολοφονηθεί από τους υποστηρικτές της Λαοδίκης. Το γεγονός αυτό είχε ως αποτέλεσμα το ξέσπασμα του Τρίτου Συριακού Πολέμου, γνωστού και ως "Λαοδίκειου Πολέμου".

## Χρονολόγιο

## Δείτε επίσης
* Δυναστεία των Σελευκιδών
* Αυτοκρατορία των Σελευκιδών
* Ελληνιστική περίοδος

Κατηγορία:Δυναστεία των Σελευκιδών
Κατηγορία:Ελληνιστική περίοδος
Ιωάννης Τρικούπης

Ο **Ιωάννης Τρικούπης** (Μεσολόγγι, 1750 - Μεσολόγγι, 30 Ιουλίου 1824) ήταν Έλληνας αγωνιστής της Επανάστασης του 1821 και πολιτικός. Γιος του ήταν ο πρωθυπουργός της Ελλάδας, Σπ. Τρικούπης.

## Βιογραφικά στοιχεία
Ο **Ιωάννης Τρικούπης** γεννήθηκε το 1750 στο Μεσολόγγι και ήταν ο πρωτότοκος γιος του ναυτικού και προεστού Ματθαίου Τρικούπη. Παρακολούθησε τα πρώτα εγκύκλια μαθήματα στη γενέτειρά του, δίπλα στον ονομαστό λόγιο Παναγιώτη Παλαμά και αργότερα πραγματοποίησε φιλοσοφικές σπουδές στην Ιθάκη, όπου διδάχτηκε και την ιταλική. Έπειτα εγκαταστάθηκε στην Πάτρα προς ανεύρεση εργασίας. Εκεί γνωρίσθηκε με τον τότε επίσκοπο Παλαιών Πατρών Γαβριήλ και το 1771 ανέλαβε γραμματέας του. Το 1780, όταν ο Γαβριήλ εξελέγη Οικουμενικός Πατριάρχης τον ακολούθησε στην Κωνσταντινούπολη. Στο Μεσολόγγι επέστρεψε το 1785 έπειτα από κλήση του πατέρα του που ήταν προεστός της πόλης. Παντρεύτηκε την Αλεξάνδρα Παλαμά, με την οποία απέκτησε επτά γιους ( τους Σπυρίδωνα, Αναστάσιο, Κωνσταντίνο, Νικόλαο, Μάνθο, Απόστολο και Θεμιστοκλή ) και δύο κόρες ( τις Ειρήνη και Μαρία ). Μετά το θάνατο του πατέρα του, εκλέχτηκε και ο ίδιος προεστός του Μεσολογγίου, θέση που κράτησε για μια οκταετία, πετυχαίνοντας μεταξύ άλλων να αποκτήσει την εύνοια του Αλή πασά

Μυήθηκε στη Φιλική Εταιρία από τον Πορφύριο Άρτης, και αργότερα, όταν ξέσπασε η Επανάσταση του 1821, εξ αυτού εκλέχθηκε πρόεδρος των δημογερόντων στο Μεσολόγγι. Αργότερα, εκλέχθηκε από τους συμπολίτες του πρώτα πρόεδρος των δημογερόντων και έπειτα των εφόρων του Μεσολογγίου.

Κατά την πρώτη πολιορκία του Μεσολογγίου το 1822, συνεισέφερε στην άμυνα της πόλης και στις 9 Νοεμβρίου 1822, με τη σύσταση της Γερουσία της Δυτικής Ελλάδας εκλέχθηκε γερουσιαστής και αργότερα μέλος του συμβουλίου της γενικής διεύθυνσής της και της τριμελούς επιτροπής που αναπλήρωνε τον πρόεδρο Αλέξανδρο Μαυροκορδάτο κατά την απουσία του.

Πέθανε στις 30 Ιουλίου του 1824 στο Μεσολόγγι. Σύμφωνα με την αναγγελία του θανάτου του στα «Ελληνικά Χρονικά» του Μάγερ, απεβίωσε εξαιτίας τηκτικής θέρμης.
## Δείτε επίσης
* Οικογένεια Τρικούπη
## Παραπομπές


Κατηγορία:Έλληνες γερουσιαστές
Κατηγορία:Έλληνες μέλη της Φιλικής Εταιρείας
Κατηγορία:Αγωνιστές του 1821
Κατηγορία:Οικογένεια Τρικούπη
Σάρκα και αίμα

Το **Σάρκα και αίμα** (αγγλικά: *Flesh & Blood*) είναι ιστορική περιπέτεια παραγωγής του 1985, σε σκηνοθεσία Πολ Βερχόφεν και με πρωταγωνιστές τους Ρούτγκερ Χάουερ και Τζένιφερ Τζέισον Λι. 

Είναι η πρώτη ταινία του Βερχόφεν μετά το πέρασμα του στο Χόλυγουντ ενώ ο τίτλος είναι μια σαφής αναφορά στο μοτίβο "Σεξ και Βία", θέμα που αποτελεί άλλωστε σήμα κατατεθέν του Ολλανδού σκηνοθέτη. Το σενάριο είναι εν μέρει βασισμένο σε αχρησιμοποίητο υλικό από την Ολλανδική τηλεοπτική σειρά *[[Floris]]*, που αποτέλεσε το ντεμπούτο τόσο του Πολ Βερχόβεν όσο και του Ρούτγκερ Χάουερ.

## Περίληψη

Το 1501 κάπου στην Ιταλία, η οποία μαστίζεται από την πανούκλα, μια ομάδα μισθοφόρων ταπεινής καταγωγής με αρχηγό το Μάρτιν πολεμάει στο πλευρό του ευγενή Αρνολφίνι που αγωνίζεται να ξαναπάρει το κάστρο του πίσω, και αφού τους έχει υποσχεθεί μια τεράστια αμοιβή. Ο Αρνολφίνι προδίδει τους μισθοφόρους και εκείνοι αποφασίζουν να εκδικηθούν. Επιτίθενται σε ένα καραβάνι του οποίου ηγείται ο γιος του ευγενή, Στίβεν, και το κλέβουν. Σε μία από τις άμαξες ταξιδεύει η Άγκνες, αρραβωνιαστικιά του Στίβεν, την οποία απαγάγουν κατά λάθος. Η Άγκνες γίνεται το ταίρι του Μάρτιν και η ομάδα των μισθοφόρων αποφασίζει να επιτεθεί σε ένα κάστρο, αγνοώντας ότι ο στρατός του Αρνολφίνι είναι στο κατόπι τους.

## Διανομή
* Ρούτγκερ Χάουερ - Μάρτιν
* Τζένιφερ Τζέισον Λι - Άγκνες
* Τζακ Τόμσον - Χόκγουντ
* Τομ Μπέρλινσον - Στίβεν
* Σούζαν Ταϊρέλ - Σελιέν
* Μπρούνο Κίρμπι - Ορμπέκ
* Ρόλαντ Λέισι - καρδινάλιος

## Παραπομπές


## Εξωτερικοί σύνδεσμοι
*H ταινία στην επίσημη ιστοσελίδα του σκηνοθέτη

Κατηγορία:Ταινίες του 1985
Κατηγορία:Ταινίες παραγωγής Orion Pictures
Κατηγορία:Ταινίες γυρισμένες στην Ισπανία
Κατηγορία:Ολλανδικές ταινίες
Κατηγορία:Ταινίες σε σκηνοθεσία Πολ Βερχόφεν
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Ισπανικές ταινίες
Κατηγορία:Αμερικανικές ιστορικές ταινίες
Κατηγορία:Αμερικανικές περιπετειώδεις ταινίες
RGBA

Με την ανάγκη για σύνθετες εικόνες ήρθε μια παραλλαγή του RGB που περιλαμβάνει ένα πρόσθετο κανάλι 8 bit για τη διαφάνεια και έτσι έχουμε ένα σύνολο 32 bpp. Το κανάλι διαφάνειας είναι συνήθως γνωστό ως κανάλι άλφα, έτσι το σχήμα ονομάζεται **RGBA**. 
Το RGBA είναι ένα σχήμα που ενσωματώνει τις πληροφορίες διαφάνειας μαζί με τις πληροφορίες χρώματος στο ίδιο pixel.
Το RGBA δεν είναι η μόνη μέθοδος για να έχει τη διαφάνεια στη γραφική παράσταση
Έτσι όταν δύο διαφορετικά pixel αλληλοεπικαλύπτονται, αντί να επικρατήσει αυτό το οποίο βρίσκεται στην “επάνω” πλευρά, δημιουργείται ένα νέο pixel από την κατάλληλη σύνθεση των άλλων δύο.

Κατηγορία:Χρώμα
Κατηγορία:Γραφικά υπολογιστών
Κατηγορία:Γραφιστική
Παλέτα χρωμάτων

Ο όρος **παλέτα χρωμάτων** χρησιμοποιείται στην πληροφορική  προκειμένου να οριστεί ένα υποσύνολο της συνολικής σειράς των χρωμάτων που υποστηρίζονται από ένα σύστημα ηλεκτρονικής απεικόνισης. 

Σε κάθε χρώμα στην παλέτα ορίζεται ένας αριθμός, και για κάθε εικονοστοιχείο, ένας από αυτούς τους αριθμούς αποθηκεύεται. Αυτός ο αριθμός καθορίζει το χρώμα του εικονοστοιχείου. 

Οι τρόποι γραφικής παράστασης με χαμηλό χρωματικό βάθος (4 έως 8 bit) συνήθως γίνονται με την χρήση χρωματικής παλέτας. Παραδείγματος χάριν, στην ανάλυση VGA 256 χρωμάτων, κάθε ένα από τα χρώματα μπορεί να επιλεχτεί από μια συνολική παλέτα 262.144 χρωμάτων. Με αυτόν τον τρόπο μπορεί να χρησιμοποιηθεί μία αντιπροσωπευτική ποικιλία από χρώματα σε μία εικόνα, και παράλληλα να έχουμε ένα μικρό μέγεθος αρχείου.

Μια παλέτα μπορεί επίσης να είναι ένα μικρό παράθυρο, ή τμήμα ενός παραθύρου που είναι εύκολα προσιτός για τις γρήγορες και συχνές επιλογές χρώματος.

Κατηγορία:Γραφικά υπολογιστών
Εκκλησία του Θεού της Προφητείας

Η **Εκκλησία του Θεού της Προφητείας** είναι μια παγκόσμια χριστιανική εκκλησία της Πεντηκοστής. Όπως και στις υπόλοιπες εκκλησίες της Πεντηκοστής μέσα στα χαρίσματα που υπάρχουν είναι η προφητεία (από την οποία έχει πάρει και το όνομά της η εκκλησία) και η γλωσσολαλιά. Γενικός της Επίσκοπος από το 2006, διεθνώς, είναι ο Randy Howard. Η Εκκλησία του Θεού της Προφητείας έχει συναθροίσεις σε περισσότερες από 130 χώρες με 1.500.000 μέλη.

Στην Ελλάδα η Εκκλησία του Θεού της Προφητείας έχει 160 μέλη και 4 εκκλησίες υπό τον επίσκοπό της Αντώνιο Χαραλάμπους και συνεργάζεται με τη Σύνοδο Αποστολικών Εκκλησιών Πεντηκοστής Ελλάδας καθώς και με τον Πανελλήνιο Ευαγγελικό Σύνδεσμο.

## Υποσημειώσεις


## Εξωτερικοί σύνδεσμοι
*Επίσημη σελίδα
Κατηγορία:Εκκλησίες της Πεντηκοστής
Φερεκύδης ο Αθηναίος

Ο **Φερεκύδης ο Αθηναίος** ή **ο Λέριος** (περ. 480 π.Χ. – 5ος ή 4ος αιώνας π.Χ.) ήταν Αρχαίος Έλληνας ιστορικός, μυθογράφος και λογογράφος.

## Βιογραφικά στοιχεία
Γεννήθηκε στη Λέρο περί το 460-450 π.Χ., αλλά έζησε στην Αθήνα και για αυτό αποκαλείται και *Φερεκύδης ο Αθηναίος*.

Τα σημαντικότερα έργα του Φερεκύδη του Αθηναίου που του αποδίδονται δεν διασώζονται. Σύμφωνα με τους τίτλους των έργων του που διασώζονται, μεταξύ των άλλων έγραψε την ιστορία της Λέρου, το *Περί Λέρου*, τα δοκίμια *Περί Ιφιγενείας* και το *Περί των Διονύσου εορτών*. Ωστόσο, πολυάριθμα αποσπάσματα από το δεκάτομο έργο του *Αυτόχθονες* έχουν διασωθεί. Το γενεαλογικό αυτό έργο, γράφηκε στην Ιωνική διάλεκτο για να δοξάσει τους προγόνους των ονομαστών οικογενειών της Αττικής, που είχαν ζήσει κατά την προϊστορική εποχή. Ο Φερεκύδης τροποποίησε τους θρύλους, όχι για να τους εκλογικεύσει, αλλά για να τους προσαρμόσει στη λαϊκή πίστη της εποχής του. Για τον λόγο αυτό, ο Φερεκύδης δεν μπορεί να εξισωθεί με τον προγενέστερο μυθογράφο Εκαταίο, του οποίου οι *Γενεαλογίαι* ήταν πιο κριτικές και σκεπτικιστικές.

## Πηγές
* G. Huxley: άρθρο στο *Greek, Roman and Byzantine Studies*, τόμ. 14 (1973), σσ. 137-143
* *[[Σούδα (λεξικό)|Σούδα]]*, φ 216, 217

Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες μυθογράφοι
Κατηγορία:Λήμματα που χρειάζονται παραπομπές
Μόδεστος Λαφουέντε

Ο **Μόδεστος Λαφουέντε** ήταν Ισπανός ιστορικός και σατυρικός συγγραφέας (1806-1866).

Ήταν ο εκδότης του περιοδικού «Fray Gerundio», με το οποίο και σατίριζε με καυστικό πνεύμα τα ήθη των ανθρώπων της εποχής του και ιδίως των πολιτικών ανδρών. Από τα έργα του ξεχώρισαν τα «Ταξίδια ανά τη Γαλλία, το Βέλγιο, την Ολλανδία και τις όχθες του Ρήνου» και το «Ταξίδι με αερόστατο». Ο Μόδεστος Λαφουέντε έγραψε επίσης εξέδωσε τη «Γενική ιστορία της Ισπανίας» που ολοκληρώθηκε σε 29 τόμους.

## Παραπομπές


## Εξωτερικοί σύνδεσμοι
* 

Κατηγορία:Ισπανοί ιστορικοί
Κατηγορία:Ισπανοί συγγραφείς
Ίππος (γυμναστική)

thumb|''Ίππος'', όργανο γυμναστικής.
Ο **Ίππος** (ή πλάγιος ίππος) είναι ένα όργανο ενόργανης γυμναστικής με λαβές που χρησιμοποιείται για την εκτέλεση γυμνασμάτων από άνδρες αθλητές, όπως περιστροφές του κορμού και ψαλίδια. Έχει ύψος 115 εκατοστά, μήκος 160 εκ., πλάτος 35 εκ. και η απόσταση μεταξύ των λαβών κυμαίνεται μεταξύ 40 και 45 εκατοστών.

Κατηγορία:Ενόργανη γυμναστική
Λέαρχος

Ο **Λέαρχος** ήταν αρχαίος Αθηναίος πολιτικός, γιος του στρατηγού Καλλιμάχου. Με απόφαση των συμπολιτών του εστάλη μαζί με τον Αμεινιάδη, το 430 π.Χ., στον Βασιλιά των Θρακών, τον Σιτάλκη, προκειμένου να εμποδίσει την επιτυχή έκβαση του προσεταιρισμού του που επιχείρησαν προηγουμένως Σπαρτιάτες πρέσβεις, ώστε να τον εξεγείρουν κατά της Αθήνας. Τελικά ο Λέαρχος κατάφερε να φέρει σε πέρας την αποστολή του, αφού προηγουμένως είχε προσεγγίσει τον γιο του Βασιλιά και εκείνος έπεισε με τη σειρά του τον πατέρα του να μη προδώσει τη συμμαχία του με τους Αθηναίους.
 
Μάλιστα ο Λέαρχος και ο Αμεινιάδης κατάφεραν και να τους παραδώσει ο Βασιλιά των Θρακών, τους Σπαρτιάτες πρέσβεις, ως ένδειξη πίστης προς την Αθήνα, τους οποίους και ακολούθως μετέφεραν στην Αθήνα, όπου με απόφαση της Εκκλησίας του Δήμου εκτελέστηκαν δι' αποκεφαλισμού.

## Παραπομπές

Κατηγορία:Αρχαίοι Έλληνες πολιτικοί
Κατηγορία:Αρχαίοι Αθηναίοι
Νώε για μια εβδομάδα

Το ***Νώε για μια εβδομάδα*** (Πρωτότυπος τίτλος: **Evan Almighty**) είναι Αμερικανική κωμική ταινία του 2007, και αποτελεί συνέχεια της επιτυχημένης ταινίας του 2003, *Bruce Almighty* (ελλ. τίτλος *Θεός για μια εβδομάδα*). Τη σκηνοθεσία υπογράφει ο Τομ Σάντιακ ενώ επανεμφανίζονται στους ρόλους τους από την πρώτη ταινία οι Στιβ Καρέλ και Μόργκαν Φρίμαν. Η ταινία κυκλοφόρησε στις ελληνικές αίθουσες στις 21 Ιουνίου 2007.

## Περίληψη

Ο νεοεκλεγμένος στο Κονγκρέσο Evan (Στιβ Καρέλ)μετακομίζει από τη Νέα Υόρκη σε ένα προάστιο της Βιρτζίνια. Τη φαινομενικά ήσυχη εκεί ζωή του έρχεται να ταράξει ο Θεός (Μόργκαν Φρίμαν) όταν εμφανίζεται και του αναθέτει να φτιάξει μια κιβωτό για να προφυλαχθεί από έναν επερχόμενο κατακλυσμό. Η οικογένεια του δεν μπορεί να καταλάβει αν ο Evan περνάει μια απλή κρίση της μέσης ηλικίας η αν έχει εμπλακεί σε γεγονότα βιβλικών διαστάσεων.

## Διανομή
* Στιβ Καρέλ στο ρόλο του Έβαν Μπαξτερ (Evan Baxter)
* Μόργκαν Φρίμαν στο ρόλο του Θεού (God)
* Λόρεν Γκράχαμ στο ρόλο της Τζοάν Μπάξτερ (Joan Baxter)
* Τζον Γκούντμαν στο ρόλο του Κόνγκρεσμαν Λόνγκ (Congressman Long)
* Γουάντα Σάικς στο ρόλο της Ρίτα (Rita)

## Παραπομπές


## Εξωτερικοί σύνδεσμοι
* Επίσημη Ιστοσελίδα 
* Η ταινία στο Filmspot
* Trailer και Φωτογραφίες 
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2007
Κατηγορία:Ταινίες παραγωγής Universal Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στη Βιρτζίνια
Κατηγορία:Ταινίες γυρισμένες στην Ουάσινγκτον, Π.Κ.
Κατηγορία:Ταινίες γυρισμένες στο Λος Άντζελες
Κατηγορία:Ταινίες spin-offs
Κατηγορία:Κυβέρνηση στη μυθοπλασία
Κατηγορία:Ταινίες σίκουελ
Κατηγορία:Νώε